WiBro

WiBro (bevielis plačiajuostis ryšys) – tai paslauga, kuri suteikia didelės spartos plačiajuostį ryšį mobiliojo ryšio aplinkoje: bet kuriuo metu bet kurioje vietoje. WiBro yra pagrįsta mobiliojo WiMAX technologija, kuri remiasi IEEE 802.16 TDD OFDMA standartais. 2002 m. vasarį Korėjos vyriausybė paskyrė 100 MHZ dažnių spektrą 2,3GHz pločio juostoje. WiBro siūlo bendrą 20-30 Mbps duomenų perdavimą iš bazinės stoties, o celės padengiamos teritorijos spindulys nuo 1 km iki 5 km. „Samsung“ ir Korea Telecom pristatė visas WiBro paslaugas APEC 2005 m. viršūnių susitikimo metu Busane, Pietų Korėjoje. Korea Telecom 2006 m. balandžio mėnesį pradėjo teikti bandomąją paslaugą 3000 vartotojų, o komercinis paslaugos tiekimas buvo pradėtas 2006 m. antroje pusėje.

Kategorija:Kompiuterių ir telekomunikacijų standartai